Den første etape af [[Københavns metro|den ovennævnte metro]] blev indviet 19. oktober 2002. Den gjorde det nødvendigt med omfattende ændringer af det københavnske busnet for at undgå parallelkørsel og i stedet skabe tilslutning til de nye metrostationer. I den forbindelse valgte man at nytænke med et grundlæggende net bestående af seks [[stambus]]linjer med hyppig drift suppleret af lokale buslinjer. [[A-bus (København)|A-busserne]], som de kom til at hedde, blev indført i etaper i takt med åbningen af metroen med de første 20. oktober 2002. Indførelsen og ændringerne dækkede dog også over, at der i løbet af 2003-2004 skulle spares 190.000 vogntimer som følge af åbningen af metroen.<ref name="A-busserne">"A-busserne - metro på gadeplan" af Jesper Kiby Denborg. ''Busfronten'' 161/2002, s. 11-14.</ref>
Filosofi Historie Foreninger Organisationer